**Felix Westermarck** (s. 8. huhtikuuta 1995 Espoo) on suomalainen jääkiekkoilija, joka pelannut Mestis-joukkue Espoo Unitedissa. Hän on pelipaikaltaan oikea laitahyökkääjä.

Ura
---

### Seuraura

Westermarck aloitti jääkiekkoilun 6-vuotiaana Espoon Palloseurassa, josta hän siirtyi sittemmin varsinaiseen kasvattajaseuraansa Espoon Jääklubiin ja nuorempana C-juniorina Espoo Bluesiin. Westermarck voitti kaudella 2010–2011 joukkueen C-nuorten sisäisen piste- ja maalipörssin tehoilla 27+25=52, joilla hän jakoi koko C-nuorten SM-sarjan pistepörssin toisen sijan TPS:n Oskari Siikin kanssa edellään vain Kärppien Arttu Luusuaniemi. Westermarck oli kevään 2011 pudotuspeleissä Bluesin paras pistemies ja syöttäjä tehoilla 5+9=14. Hän voitti kauden päätteeksi C-nuorten Suomenmestaruuden. Westermarck palkittiin kauden C-nuorten runkosarjan tehopelaajana Esa Keskinen -palkinnolla ja valittiin tähdistökentälliseen. Hän käväisi kauden aikana myös Bluesin B-nuorissa, joissa Westermarck voitti myös Suomenmestaruuden.

Kaudella 2011–2012 Westermarck oli B-nuorten SM-karsinnoissa Bluesin paras syöttäjä ja jakoi joukkueen sisäisen pistepörssin voiton Eetu Koivistoisen kanssa tehoilla 4+10=14. Hän voitti kauden päätteeksi B-nuorten SM-hopeaa. Kaudella 2012–2013 Westermarck oli 18 osumallaan Bluesin A-nuorten toiseksi paras maalintekijä Aleksi Rutasen jälkeen. Hän voitti kauden päätteeksi SM-hopeaa. Kausi 2013–2014 päättyi A-nuorten Suomenmestaruuteen.

Westermarck teki huhtikuussa 2014 kaksivuotisen sopimuksen SM-liigan nousijajoukkue Vaasan Sportin kanssa. Hän teki liigadebyyttinsä 10. lokakuuta 2014 Tampereen Ilvestä vastaan. Westermarck sai ottelussa jääaikaa 7.38 minuuttia. Kaikkiaan hän pelasi kauden aikana seitsemän SM-liigaottelua. Westermarck pelasi suurimman osan kaudestaan lainalla Mestis-joukkue Heinolan Peliitoissa. Kaudella 2015–2016 hän pelasi Sportissa 12 SM-liigaottelua tehden yhden syöttöpisteen. Suurimman osan kaudestaan Westermarck pelasi kuitenkin lainalla Mestiksen Kokkolan Hermeksessä, jossa hän pelasi kauden loppuun. Huhtikuussa 2016 Westermarck teki vuoden mittaisen jatkosopimuksen Sportin kanssa.

Kaudella 2016–2017 Westermarck ehti pelata kuusi SM-liigaottelua Sportissa ja yhden Mestis-ottelun lainalla Hermeksessä, kunnes hän ja Jesse Väkelä siirtyivät lokakuussa 2016 loppukaudeksi Espoo Unitediin, joka perustettiin Mestikseen konkurssiin ajautuneen Espoo Bluesin liigajoukkueen tilalle. Vastaavasti Sportiin siirtyi Matti Lamberg. Westermarck voitti kauden päätteeksi Mestis-pronssia.

### Maajoukkueura

Westermarck pelasi alle 18-vuotiaiden MM-kilpailuissa vuonna 2013, jolloin hän voitti pronssia. Westermarck pelasi myös alle 18-vuotiaiden Ivan Hlinkan muistoturnauksessa vuonna 2012, jolloin hän voitti hopeaa ja jakoi neljällä osumallaan Suomen sisäisen maalipörssin voiton Janne Puhakan kanssa. He jakoivat myös joukkueen sisäisen pistepörssin voiton Mika Ilvosen kanssa. Westermarck on kuulunut myös alle 17-vuotiaiden maajoukkueen kapteenistoon.

Muuta
-----

Westermarckin isoveli Victor pelaa puolustajana SM-liigajoukkue Vaasan Sportissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | Blues | A-SM | 4 | 0 | 0 | 0 | 0 | – | – | – | – | – |
| 2012–2013 | Blues | A-SM | 47 | 18 | 14 | 32 | 2 | 10 | 2 | 1 | 3 | 0 | U18 | 7 | 0 | 0 | 0 | 0 |
| 2013–2014 | Blues | A-SM | 34 | 8 | 16 | 24 | 14 | 11 | 2 | 5 | 7 | 6 |
| 2014–2015 | Peliitat | Mestis | 25 | 6 | 8 | 14 | 6 | – | – | – | – | – |
|  | Sport | A-SM | 26 | 4 | 13 | 17 | 22 | – | – | – | – | – |
|  | Sport | SM-liiga | 7 | 0 | 0 | 0 | 2 | – | – | – | – | – |
| 2015–2016 | Sport | A-SM | 15 | 6 | 6 | 12 | 2 | – | – | – | – | – |
|  | Sport | SM-liiga | 12 | 0 | 1 | 1 | 0 | – | – | – | – | – |
|  | Hermes | Mestis | 28 | 8 | 5 | 13 | 33 | 7 | 1 | 1 | 2 | 2 |
| 2016–2017 | Sport | A-SM | 3 | 2 | 2 | 4 | 4 | – | – | – | – | – |
|  | Sport | SM-liiga | 6 | 0 | 0 | 0 | 0 | – | – | – | – | – |
|  | Hermes | Mestis | 3 | 1 | 0 | 1 | 0 | – | – | – | – | – |
|  | Espoo United | Mestis | 42 | 5 | 9 | 14 | 14 | 11 | 1 | 1 | 2 | 2 |
| 2017–2018 | Espoo United | Mestis | 33 | 4 | 3 | 7 | 14 | – | – | – | – | – |
| 3 kautta | yhteensä | SM-liiga | 25 | 0 | 1 | 1 | 2 | – | – | – | – | – |
| 4 kautta | yhteensä | Mestis | 121 | 24 | 25 | 49 | 67 | 18 | 2 | 2 | 4 | 4 |

Lähteet
-------

* Felix Westermarck The Internet Hockey Databasessa (englanniksi)
* Felix Westermarck *Elite Prospects*. Everysport Media Group AB.  (englanniksi)

### Viitteet

1. ↑  Felix Westermarck – Pelaajakortti » Vaasan Sport
2. ↑  Rönnberg, Viivi: Veljekset kuin ilvekset *Jatkoaika.com*.  13.11.2016. Jatkoaika r.y. Viitattu 13.11.2016.
3. ↑  Laine, Hannu: Nuorten SM:n tähtihaastattelussa Bluesin Felix Westermarck – "Pelaamme mestaruudesta" *Leijonat.fi*.  18.9.2012. Suomen Jääkiekkoliitto – Finlands Ishockeyförbund ry.  Arkistoitu 20.10.2014. Viitattu 11.10.2014.
4. 1 2 3 4 5  Felix Westermarck *Elite Prospects*. Everysport Media Group AB.  (englanniksi)
5. ↑  Sport julkisti Liigaan valmistautuvan nippunsa *Jatkoaika.com*.  11.4.2014. Jatkoaika r.y. Viitattu 11.10.2014.
6. ↑  Ottelutilastot *liiga.fi*.  11.10.2014. Jääkiekon SM-liiga Oy. Viitattu 11.10.2014.
7. ↑  Felix Westermarck jatkaa Sportin paidassa *Jatkoaika.com*.  24.4.2016. Jatkoaika r.y. Viitattu 24.4.2016.
8. ↑  Sport ja Espoo United vaihtokaupoilla – Lamberg Vaasaan *Jatkoaika.com*.  15.10.2016. Jatkoaika r.y. Viitattu 15.10.2016.
9. ↑  Kallioniemi, Esko; Hurmerinta, Eero: A-nuorten välierät: Kärppien bensiini riitti finaalipaikkaan, Tervo ratkaisi Bluesille jatkoajalla *Jatkoaika.com*.  20.3.2014. Jatkoaika r.y. Viitattu 11.10.2014.

Espoo United – Mestis
1 Kerkkonen |
3 Väkelä |
4 Saari |
5 Huttunen |
5 Kosunen |
6 F. Westermarck |
7 Järvinen |
8 Elgbacka |
9 Puhakka |
12 Toivanen |
15 Laitinen |
16 Nyberg |
17 Almari |
18 Rutanen |
20 Uomala |
21 E. Hopponen |
22 Killinen |
23 Peltomäki |
26 W. Hopponen |
27 Kanerva |
28 V. Westermarck |
29 Lehtinen |
30 Norja |
31 Vikstén |
39 Veistola |
44 Hirschovits (**C**) |
51 Iisakka |
58 Moberg |
72 Ylönen |
76 Isiguzo |
81 Nisula |
91 Forsström  

Valmentajat Marttila – Hirvonen – Näckel